România

Consiliul Local al comunei Sagna

Judeţul Neamţ

P R O C E S – V E R B A L

 Încheiat astăzi 31.07.2017, în cadrul şedinţei ordinare a Consiliului local al comunei Sagna.

 Adunarea a fost legal convocată, prin Dispoziţia Primarului nr.121 din 26.07.2017, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

 Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 12 consilierii în funcţie, domnul Blaj Marcel, Leonte Neculai şi Dubău Florin, lipsesc motivat. Adunarea fiind legal constituită poate să-şi înceapă lucrările cuprinse la ordinea de zi.

1. Proiect de hotărâre privind desemnarea preşedintelui de şedinţă pentru o perioadă de 3 luni.

 Iniţiator Primarul comunei, Iacob Gheorghe

1. Informare semestrială privind completarea registrelor agricole.

Prezintă Inspector- probleme reg.agricol

3Proiect de hotărâre privind aprobarea Actului Adiţional nr.20 la Contractul de delegare a gestiunii serviciilor publice de alimentare cu apă şi de canalizare nr.48/2009 încheiat între Asociaţia Regională a Serviciilor de Apă Canal Iaşi – ARSACIS şi SC APAVITAL SA.

 Iniţiator Primarul comunei, Iacob Gheorghe

4.Proiect de hotărâre privind aprobarea prelungirii valabilităţii Planului Urbanistic General al comunei Sagna.

 Iniţiator Primarul comunei, Iacob Gheorghe

5.Proiect de hotărâre privind aprobarea dezmembrării terenului aferent clădirii ,,KENT”, în două loturi.

 Iniţiator Primarul comunei, Iacob Gheorghe

 6.Proiect de hotărâre privind aprobarea nivelului salariilor de bază pentru funcţiile publice şi contractuale din cadrul aparatului de specialitate al primarului comunei Sagna.

 Iniţiator Primarul comunei, Iacob Gheorghe

7.Proiect de hotărâre privind stabilirea procentul acordat pentru îndemnizaţia lunară a consilierilor locali pentru perioada 1.07.2017-31.12.2021.

 Iniţiator Primarul comunei, Iacob Gheorghe

8. Întrebări şi interpelări, cereri, adrese, prezentarea procesului verbal al şedinţei precedente.

 Domnul primar arată că preşedintele de şedinţă trebuie desemnat, următorul consilier, urmând ordinea cronologică, este domnul consilier, Bortoş Teodor.

 Se supune la vot propunerea. Votarea s-a făcut prin ridicare de mâini, nefiind voturi contra sau abţineri, se declară aprobată, în forma prezentată.

 Domnul preşedinte de şedinţă preia lucrările, dând citire ordinii de zi, arîtând că, în plus, avem şi proiectul privind aprobarea programului de aprovizionare a populaţiei cu produse raţionalizate, valabil în perioada 2017-20120.

 Se supune la vot ordinea de zi. Votarea s-a făcut prin ridicare de mâini, nefiind voturi contra sau abţineri, se declară aprobată, în forma prezentată.

 Se dă citire informării semestriale privind completarea registrului agricol, material întocmit de responsabii în domeniu agricol, Ivan Marius şi Lazur Maria.

 Doamna secretar arată că ritmul ar trebui să fie mai alert, în ceea ce priveşte completarea registrului agricol, mai multă atenţie şi responsabilitate pe această linie. De altfel, s-a discutat cu fiecare în parte, solicitându-se propuneri concrete pentru a se reuşi aducerea la zi a registrului agricol. S-au disponibilizat şi alte persoane din compartiment pentru a sprijini această activitate dar centrul organizării trebuie să pornească de la responsabilii direcţi.

 Domnul preşedinte de şedinţă dă citire proprietului de hotărâre privind aprobarea Actului Adiţional nr.20 la Contractul de delegare a gestiunii serviciilor publicew de alimentare cu aoă şi de canalizare nr.48/2009 încheiat între Asociaţia Regională a Serviciilor de Apă Canal Iaşi – ARSACIS şi SC APAVITAL SA.

Domnul primar arată că suntem membrii asociaţi şi ori de câte ori mai sunt şi alţi doritori, trebuie să promovăm un proiect de hotărâre de luare la cunoştinţă şi acceptare a acestora. În ceea ce priveşte aducţiunea apei se arată că se dă liber la licitaţia pentru aducţiunea apei din conducta Timişeşti şi crede că în toamna aceasta se vor face braşamente. Lucrarea se face de APAVITAL, iar calitatea apei, din conducta Timişeşti este una foarte bună.

Domnul consilier Crăciun Năstase arată că apa reprezintă o necesitate şi ca urmare să fie o prioritate. În ceea ce priveşte staţia de epurare, s-a spus că mai trebuie efectuate unele operaţiuni, dacă s-au făcut, sau care ar fi stadiul?

Domnul primar arată că se lucrează , operaţiunile fiind unele de completare, după ultimile reglementări ale protecţiei PSI.

 Domnul preşedinte de şedinţă constată că nu mai sunt înscrieri la cuvânt, supune la vot, acest proiect de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, având cvorumul de voturi necesar, respectiv cele 12 voturi pentru.

 Se dă citire proiectului de hotărâre privind aprobarea prelungirii valabilităţii Planului Urbanistic General al comunei Sagna.

Domnul primar arată că PUG a ajuns la termenul de valabilitate şi ar trebuie prelungită valabilitatea cu încă 3 ani. Fără această lucrare nu se mai poate continua nici o investiţie sau alte autoritări.

Domnul consilier Divile Sergiu consideră, că pe viitor, ar trebui să se zoneze intravilanul, când se ajunge la Notar preţurile sunt foarte mari, pentru zone limitrofe sau izolate.

Domnul primar arată că este o propunere de revenire la extinderea intravilanului, vom vedea şi alte propuneri şi vom prezenta proiectil de hotărâre. Sunt multe probleme şi pe ,,Loturi”, fiecare a ocupat cât a considerat şi nu s-a lăsat suficient teren pentru drum şi de aici o serie de probleme.

 Domnul preşedinte constată că nu sunt înscrieri la cuvânt, supune la vot acest proiect de hotărâre.

 Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 12 voturi pentru.

 Se dă citire proiectului de hotărâre privind aprobarea dezmembrării terenului aferent clădirii ,,KENT”, în două loturi.

Domnul primar arată că terenul este în zona pieţei, sunt solicitări pentru acest teren şi ca urmare a trebuit promovat acest proiect de hotărâre. De altfel trebuie să vedem, ce se poate face la problemele ridicare de cetăţeni, cu privire la mesele din piaţă. Trebuie spus că, concurenţa contribuie la scăderea preţurilor şi aceasta nu trebuie înlăturată de unul sau de altul.

Se supune la vot acest proiect de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat în forma prezentată, întrunindu-se cvorumul de voturi necesar, cele 12 voturi pentru.

Se dă citire citire proiectului de hotărâre privind aprobarea nivelului salariilor de bază pentru funcţiile publice şi contractuale din cadrul aparatului de specialitate al primarului comunei Sagna.

Domnul consilier Blaj Eduard-Cătălin arată că nivelul salariilor, la nivel local, era unul foarte scăzut şi consideră că acestea ar fi la un nivel acceptabil, nu are nici un fel de comentariu.

Domnul Crăcin Năstase arată că nivelul salariului secretarului ar trebui să fie dus la nivelul maxim, cel al viceprimarului, ştie ce activitate responsdabilă are acest post.

Doamna contabil arată că sunt fonduri necesare majorărilor salariale, fiind îndeplinită condiţia cerută de lege.

Domnul preşedinte de şedinţă constată că nu mai sunt înscriei la cuvânt, supune la vot proiectul de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat în forma prezentată, având cele 12 voturi pentru.

Se dă ditire proiectului de hotărâre privind modificarea Regulamentului de funcţionare a mconsiliului local.

Doamna contabil arată că procentul propus este cel maxim, de 10% din îndemnizaţia primarului, respectiv pentru 2 şedinţe lunare, una de comisie şi una de şedinţă ordinară.

Nefiind înscriei la cuvânt se supune la vot acest proiect de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, având cele 12 voturi pentru.

Domnul preşedinte de şedinţă dă citire proiectului privind aprobarea programului de aprovizionare a populaţiei cu produse raţionalizate, valabil în perioada 2017-2020.

Se constată că nu sunt înscrieri la cuvânt şi se supune la vot şi acest proiect de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 12 voturi pentru.

 Se supune la vot procesul verbal al şedinţei precedente. Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi, se declară aprobat în forma consemnată.

 Domnul preşedinte de şedinţă arată că avem depusă o cerere pentru concesionare teren- domeniul privat al comunei, în suprafaţă de 1,2 ha- sola ,,Din jos” Luţca, cerere pe care o avem în atenţie, ca propunere pentru caietul de sarcini. Vom face propuneri ulterioare, pentru a se scoate la licitaţie acest teren.

 Domnul primar arată că avem o serie de proiecte depuse, unele prin PNDL, altele prin AFIR . Putem spune că s-au promis finanţare pe toate proiectele depuse dar se pare că acest lucru nu se poate respecta. Vom vedea cum decurg lucrurile, în continuare.

 Domnul preşedinte de şedinţă constată că nu mai sunt înscrieri la cuvânt, ordinea de zi fiind finalizată, delară închise lucrările acestei şedinţe.

Preşedinte de şedinţă,

Consilier , Bortoş Teodor

Intocmit,

Secretar, Lungu Teodora